FK Dukla Banská Bystrica (2013)
**MFK Dukla Banská Bystrica** je futbalový klub z Banskej Bystrice. *Dukla* je slovenský futbalový klub s bohatou tradíciou. Patril medzi elitu slovenského futbalu ale v roku 2016 zastihli klub finančné problémy a musel opustiť najvyššiu súťaž a prepadli sa až do tretej ligy. V roku 2018 sa prebojovala do druhej ligy. Od sezóny 2022/2023 pôsobí opäť v najvyššej slovenskej futbalovej súťaži. Klubové zázemie je Štadión SNP.

História klubu
--------------

Prvý futbalový klub v Banskej Bystrici bol založený v roku 1904 (Besztercebányai Sport Club). Armádný klub začal pôsobiť v meste od roku 1965, kedy bola do B. Bystrice prevelená VTJ z Brezna. Vo futbalovom ročníku 1966/67 pod vedením trénera Rudolfa Zibrínyho postúpila Dukla do II. ligy, keď vyhrala F-skupinu divízie o bod pred Martinom. O rok neskôr (súťažný ročník 1967/68) postúpila Dukla prvýkrát v histórií do I. celoštátnej československej futbalovej ligy, kedy bol tréner Arnošt Hložek. Kritériom postupu bolo prvé miesto v II. moravsko-slovenskej lige s dvojbodovým náskokom pred Tatranom Prešov. V roku 1970 Dukla po treťom vystriedaní hráča trénerom Jirasom vypadla do II. celoštátnej ligy. V tom konkrétnom zápase však nad Slaviou Praha vyhrala 4:0. Do najvyššej súťaže sa Dukla vrátila až v sezóne 1976/77. Bývalý hráč Dukly Anton Ondruš bol taktiež kapitánom víťazného celku, ktorý vyhral Majstrovstvá Európy vo futbale v roku 1976 v Belehrade. Bol to veľký úspech nielen československého, ale hlavne slovenského futbalu, vo finálovom stretnutí hralo deväť slovenských hráčov. V roku 1981 víťazí v Slovenskom pohári a vo finále československého pohára podlieha konkurentovi a súperovi Dukle Praha. V ročníku 1984/85 obsadila v ligovej súťaži 4. miesto a získala právo účasti v Pohári UEFA. Žreb prvého kola spomínaného Pohára UEFA Dukle prisúdil nemeckého súpera Borussia Monchengladbach, ktorý bol však nad jej sily. V sezónach 1984 – 86 bola najlepším slovenským mužstvom československej futbalovej ligy podľa umiestnenia.

Od leta 1993 začal klub písať svoju novú históriu v najvyššej súťaži, ktorá bola zriadená v samostatnej SR. V sezóne 1998/99 bola finalistom Slovenského pohára a účastníkom Pohára UEFA, kde v jeho prvom kole vypadla so súperom Ajax Amsterdam. Dukla v tom ročníku vypadla na základe reorganizácie z najvyššej ligy. Tri súťažné ročníky pôsobila v II. lige a od ročníka 2003/2004 sa vrátila do najvyššej súťaže. Ročník 2003/2004 bol najúspešnejším v celej doterajšej histórií Dukly. Dukla obsadila konečné druhé miesto /o horší vzájomný zápas/, kde bola ako nováčik účastníkom Pohára UEFA. V ňom postúpila cez dve predkolá do hlavnej súťaže, kde pod vedením Ladislava Molnára stroskotala až na celku S.L. Benfica Lisabon. V nasledujúcom súťažnom ročníku 2004/2005 opäť zaznamenala ďalší historický úspech a to hneď dvojnásobný. V konečnej tabuľke skončila na treťom mieste a po druhýkrát získala aj Slovenský pohár. Útočník Martin Jakubko bol tretím najlepším strelcom Corgoň ligy. V ročníku 2005/2006 v druhom predkole Pohára UEFA tím vypadol po neúspechu v dvojzápase s poľským celkom Groclin Grodzisk. 

Začiatkom roku 2009 sa v klube hovorilo o fúzii s Podbrezovou a o presťahovaní klubu do mesta Brezno. Nakoniec sa tak po viacerých protestov zo strany fanúšikov nestalo a klub pôsobí v Banskej Bystrici.
V roku 2017 po finančných problémoch dovtedajšieho klubu predstavitelia občianskeho združenia TJ ŠK Kremnička.

Od sezóny 2022/2023 pôsobí opäť v najvyššej slovenskej futbalovej súťaži.

Názvy klubu
-----------

* 1965 – Založený ako *VTJ Dukla Banská Bystrica*
* 1967 – Premenovaný na *AS Dukla Banská Bystrica*
* 1975 – Premenovaný na *ASVŠ Dukla Banská Bystrica*
* 1992 – Premenovaný na *FK Dukla Banská Bystrica*
* 2017 - Premenovaný na *MFK Dukla Banská Bystrica*

Športové úspechy
----------------

* 1984/85 – 4. miesto v 1. česko-slovenskej lige
* 2003/04 – 2. miesto v 1. slovenskej lige
* 1981, 2005 – víťaz Slovenský pohár

* Účastník pohára UEFA – 1985, 1999, 2004, 2005, 2010
* Intercup – víťaz základnej skupiny v roku 1991
* Víťaz medzinárodných turnajov – Marlboro Cup 1983 (Maďarsko), Dunhill Inter City 1986 (Malajzia)

Tréneri pôsobiaci v klube
-------------------------

* Slovensko Anton Dragúň (1987 – ?)
* Slovensko Arnošt Hložek (1966 – 1967)
* Slovensko Jozef Adamec (1981 – 1987)
* Slovensko Jozef Adamec (1991)
* Slovensko Anton Jánoš (1993 – 1995)
* Slovensko Ján Kocian (1996 – 1997)
* Slovensko Miloš Targoš (júl 1999 – jún 2000)
* Slovensko Anton Jánoš (2001 – 2003)
* Slovensko Ladislav Molnár (2003 – 2004)
* Česko Václav Daněk (júl 2004 – júl 2006)
* Slovensko Ladislav Molnár (2006 – 2007)
* Slovensko Vlastimil Palička (2006 – 2007)
* Slovensko Rudolf Rehák (júl 2007 – jún 2008)
* Slovensko Štefan Horný (september 2007 – august 2008)
* Slovensko Anton Jánoš (august 2008 – november 2008)
* Slovensko Jozef Jankech (december 2008 – jún 2010)
* Slovensko Karol Marko (júl 2010 – november 2010)
* Slovensko Štefan Zaťko (november 2010 – máj 2012)
* Slovensko Norbert Hrnčár (jún 2012 – 9. október 2014)
* Slovensko Štefan Rusnák (10. október 2014 – 31. máj 2015)
* Slovensko Ľubomír Faktor (26. jún 2015 – 18. október 2016)
* Slovensko Dušan Tóth (18. október 2016 – 26. september 2018)
* Slovensko Stanislav Varga (26. september 2018 – 1. júl 2022)
* Česko Michal Ščasný (2. júl 2022) – súčasnosť)

súčasnosť)

Známi hráči
-----------

* Milan Albrecht
* Peter Babnič
* Marián Bochnovič
* Jozef Bubenko
* Pavol Diňa
* Peter Dzúrik
* Ľubomír Faktor
* Vratislav Greško
* Martin Jakubko
* Norbert Juračka
* Ladislav Jurkemik
* Ján Kocian
* Ladislav Kuna
* František Kunzo
* Branislav Labant
* Vladimír Labant
* Vladimír Leitner
* Tomáš Libič
* Ľubomír Luhový
* Rudolf Mažgut
* Pavol Michalík
* Miroslav Mentel
* Milan Němec
* Anton Ondruš
* Michal Pančík
* Marek Penksa
* Ladislav Petráš
* Jaroslav Pollák
* Karol Praženica
* Stanislav Seman
* Róbert Semeník
* Miroslav Sovič
* Tomáš Stúpala
* Dušan Tóth
* Richard Zajac
* Štefan Rusnák

Jozef Oboril

Fanúšikovia
-----------

Počiatky novodobého organizovaného fanúšikovského života siahajú do polovice deväťdesiatych rokov 20-teho storočia, do obdobia vzniku samostatnej Slovenskej ligy. V roku 1994 bol registrovaný oficiálny fanklub FK DUKLA B. Bystrica, začalo sa platiť členské a vydávali sa prvé preukazy. Výsledkom aktivít nového fanklubu bolo zorganizovanie niekoľkých výjazdov (Trnava, D. Streda, Prievidza, Ružomberok…), výroba vlajok a snaha o fandenie na všetkých zápasoch červenobielych. Vrcholom tejto etapy vývoja fanklubu sa stala účasť na finálovom zápase Slovenského pohára v Žiari nad Hronom v roku 1999 a následný postup do pohára UEFA. Preplnené státie (okolo 3000 divákov) sledovalo na Štiavničkách počínanie duklistov proti slávnemu Ajaxu Amsterdam. Vyradenie z pohára a následné vypadnutie z najvyššej Slovenskej súťaže znamenalo aj útlm fanúšikovských aktivít. Nie však ich koniec, pretože fandenie doma i na zápasoch vonku, hlavne v blízkom okolí, pokračovalo ďalej. Ďalšia etapa fanúšikovania sa odštartovala v sezóne 2002/03, keď Dukla bojovala o postup do najvyššej ligy. Na jar 2003 nechýbali priaznivci z tímu spod Urpína na žiadnom zápase doma ani vonku. V tomto období sa nadviazala aj spolupráca s klubom v organizovaní zájazdov na zápasy vonku i v iných oblastiach, ktorá pretrváva až do dnešných dní. Výsledkom je množstvo autobusových zájazdov do všetkých končín Slovenska (od Veľkých Levárov až po Humenné či od Žiliny po R. Sobotu) a 2 medzinárodné (Zürich, Grodzisk Wlkp.). Fanklub prešiel zmenami stanov a preregistráciou v roku 2007. Nezávisle od neho fungujú menšie skupiny združené podľa spoločných záujmov či bydliska napr.: Red White Angeles, Crazy Boys Podlavice, Sconfessione, Neusohl Supporters, N.Y.H. Chimenkovci a pod. V roku 2006 sa zrealizovala prvá družba s priaznivcami tímu najvyššej poľskej ligy GKS Bełchatów a aktívne navštevovanie ich zápasov v Poľsku. Tieto aktivity fungovali samozrejme aj z druhej strany. Družobné vzťahy sa však po 4 rokoch končia v lete 2010 a momentálne je fanklub bez družobných vzťahov.

Referencie
----------

1. ↑   *Osud Banskej Bystrice nejasný, corgoňligová Dukla možno minulosťou!* [online]. profutbal.sk, 23. február 2009, [cit. 2009-02-23]. Dostupné online. Archivované 2014-03-03 z originálu.
2. 1 2   *MFK Dukla Banská Bystrica skromne vstupuje do tretej futbalovej ligy* [online]. bystricoviny.sk, 2017-07-28, [cit. 2018-07-24]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **MFK Dukla Banská Bystrica**

Externé odkazy
--------------

* Oficiálna stránka klubu


|  |  |
| --- | --- |
| Portal | Športový portál |

| * z
* d
* u
Banská Bystrica |
| --- |
| Samospráva | 
* *Primátor:* Ján Nosko (od 2014)
* *Zoznam*
* *Čestní občania*
* *Mestské časti:* Banská Bystrica
* Fončorda
* Iliaš
* Jakub
* Kostiviarska
* Kráľová
* Kremnička
* Majer
* Podlavice
* Pršianska Terasa
* Radvaň
* Rakytovce
* Rudlová
* Sásová
* Senica
* Skubín
* Šalková
* Uhlisko
* Uľanka

 |
| Geografia | 
* Bystrica
* Hron
* Laskomer
* Panský diel
* Tajovský potok
* Urpín
* *Chránené územia:* Baranovo
* Horná Roveň
* Jakub
* Králická tiesňava
* Malachovské skalky
* Pavelcovo
* Plavno
* Podlavické výmole
* Príboj
* Stará kopa
* Tajovská kopa
* Urpínska lesostep
* Uňadovo

 |
| Dejiny | 
* Slovenské národné povstanie
* Slobodný slovenský vysielač

 |
| Pamiatky a stavby | 
* Europa Business Center
* Europa Shopping Center
* Kalvária
* Kamenná vila
* Kaštieľ Radvanských
* Katedrála svätého Františka Xaverského
* Kostol Nanebovzatia Panny Márie
* Kostol svätého Kríža
* Mestský hrad (Barbakan)
* Národný dom
* Pamätné budovy SNP
* Pamätník SNP
* Štadión SNP
* Tihányiovský kaštieľ
* Ústredná budova Stredoslovenských elektrární
* Vysielač Laskomer
* *Zoznam kultúrnych pamiatok I*
* *Zoznam kultúrnych pamiatok II*
* *K:Stavby*
* *K:Kostoly*

 |
| Doprava | 
* *Mestská:* MHD
* Dopravný podnik mesta BB
* Trolejbusová
* *Cestná:* Autobusová stanica
* Severný obchvat
* R1
* I/59
* I/66
* I/69
* *Železničná:* Železničná stanica
* Banská Bystrica-mesto
* Železničná trať Banská Bystrica – Červená Skala
* Železničná trať Zvolen – Vrútky
* *K:Doprava*

 |
| Námestia a ulice | 
* *Námestia:* SNP
* Kyjevské
* Slobody
* Strieborné
* Štefana Moyzesa
* Vajanského (Hušták)
* *Ulice:* Dolná
* Horná
* Kapitulská
* Národná
* *Zoznam*

 |
| Kultúra | 
* Amfiteáter
* Bábkarská Bystrica
* Bábkové divadlo na rázcestí
* Divadlo z Pasáže
* Hvezdáreň
* Múzeum SNP
* Stredoslovenská galéria
* Stredoslovenské múzeum
* Štátna opera
* Štátna vedecká knižnica
* Štúdio tanca
* Verejná knižnica Mikuláša Kováča
* *K:Kultúra*

 |
| Školy | 
* Akadémia umení
* Univerzita Mateja Bela
* Fakulta zdravotníctva
* *K:Stredné školy*

 |
| Šport | 
* Dukla Banská Bystrica
* MFK Dukla
* HC ’05 iClinic
* HK ŠKP
* Štadión SNP
* Zimný štadión
* ŽHK Iskra
* *K:Šport*

 |
| Verejné inštitúcie | 
* Biskupstvo Banská Bystrica
* Fakultná nemocnica s poliklinikou F. D. Roosevelta Banská Bystrica
* Stredoslovenský ústav srdcových a cievnych chorôb
* Špecializovaný trestný súd

 |

| * z
* d
* u
Najvyššia futbalová súťaž na Slovensku |
| --- |
| Kluby v sezóne 2023/24 | AS Trenčín • FC DAC 1904 Dunajská Streda • FC Košice • FC Spartak Trnava • FC ViOn Zlaté Moravce • FK Železiarne Podbrezová • MFK Dukla Banská Bystrica • MFK Ružomberok • MFK Skalica • MFK Zemplín Michalovce • MŠK Žilina • ŠK Slovan Bratislava |
| Sezóny | 
1993/94
1994/95
1995/96
1996/97
1997/98
1998/99
1999/00
2000/01
2001/02
2002/03
2003/04
2004/05
2005/06
2006/07
2007/08
2008/09
2009/10
2010/11
2011/12
2012/13
2013/14
2014/15
2015/16
2016/17
2017/18
2018/19
2019/20
2020/21
2021/22
2022/23
2023/24
2024/25
 |